Mineralni izvor
Mineralni izvori su prirodni izvori gdje izvire voda koja sadrži minerale ili neke druge otopljene supstance, a koje joj mijenjaju ukus ili miris ili joj daju neku terapeutsku vrijednost. Soli, spojevi sumpora i neki gasovi su neke od supstanci koje mogu biti rastvorene u vodi iz mineralnih izvora dok ona protiče kroz podzemne kanale. Mineralna voda dobijena iz mineralnih izvora je davno postala jedna od važnijih komercijalnih sirovina. Banjska mineralna lječilišta su ustanove koje su se razvile u neposrednoj blizini mineralnih izvora, gdje ljudi koriste tu vodu za hidroterapiju, liječenje i masaže odnosno piju tu vodu ili se u njoj kupaju.